Напачатку я паехаў на будаўніцтва калійнага камбінату ў Салігорску, мне тады было 20 гадоў. На наступны год наш атрад адправілі на БАМ. Была вялікая канкурэнцыя, каб туды паехаць. Мы жылі ў беларускім пасёлку, будавалі, зарабілі за два месяцы каля тысячы рублёў. Пры тым што заробак настаўніка ў тыя часы складаў 120 рублёў. Была канешне і рамантыка, але ехалі ў першую чаргу за грашыма.